cyanic-selkie/wikianc huggingface dataset:
Ahsoka Tano
Rebels
Ahsokalla on toisella tuotantokaudella toistuva rooli, auttaen kapinallisryhmien johtamisessa sekä suorittaen yhteisiä tehtäviä Ghostin ryhmän kanssa. Hänellä oli myös uudet valkoteräiset valosapelit. Hän uskoi Anakinin kuolleen muiden jedien tavoin Kloonisotien lopussa, mutta järkyttyy pahemman kerran saadessaan selville, että Anakinista oli tullut Darth Vader. Myöhemmin tuotantokauden aikana, Ahsoka näkee Lothalin jeditemppelissä näyn, jossa Anakin syyttää Ahsokaa hänen kääntymisestään pimeälle puolelle. Tuotantokauden lopussa Ahsoka ja Vader kohtaavat valosapelitaistelussa Malachorin sith-temppelissä antaakseen Kanan Jarrusille ja Ezra Bridgerille aikaa paeta. Jakson lopussa hänen nähdään kävelevän takaisin temppelin raunioiden sisään.
Neljännen tuotantokauden lopulla Ezra ja muut Ghostin ryhmän jäsenet palaavat Lothalin jeditemppelille estääkseen Imperiumia hyödyntämästä sen salaisuuksia. Ezra onnistuu avaamaan portin, joka lähettää hänet "maailmojen ja aikojen väliseen tilaan". Siellä Ezra näkee Ahsokan ja Vaderin valosapelitaistelun viimeiset hetket ja vetää Ahsokan portin läpi pelastaakseen hänet. Kun Ezra kertoi mitä kaikkea Malachorin tapahtumien jälkeen oli tapahtunut, Ahsoka neuvoo häntä luopumaan suunnitelmasta muuttaa historiaa ja estää Kananin kuolema, koska muuten Ezra, Hera Syndulla ja Sabine Wren olisivat itse kuolleet. Tämän jälkeen keisari Palpatine ilmestyi näkynä paikalle. Paetessaan häntä ja estääkseen häntä hyötymästä paikan ominaisuuksista, Ezra palaa takaisin omaan aikaansa ja tuhoaa portaalin, Ahsokan palatessa hetkeen, jolloin Malachorin sith-temppeli oli romahtanut, luvaten tapaavansa Ezran ja Ghostin ryhmän vielä jonain päivänä. Sarjan epilogissa, joka sijoittuu Endorin taistelun jälkeiseen aikaan, Ahsoka saapuu Lothalille tapaamaan Sabinea ja lähtee tämän kanssa etsimään Ezraa, joka oli kadonnut hyperavaruuteen suuramiraali Thrawnin ja tämä miehistön mukana Lothalin vapautuksen aikana.
The Mandalorian
Disney+-sarjan The Mandalorian toisella tuotantokaudella Ahsokan nimi mainittiin jaksossa ”Osa 11: Perijätär”, kun Din Djarin etsi jedejä voidakseen toimittaakseen Voimalle herkän lapsen turvaan näiden luokse. Bo-Katan Kryze kertoi Djarinille Ahsokasta, joka oleskeli nykyään metsäplaneetta Corvuksella. Jaksossa ”Osa 13: Jedi” Djarin tapaa Ahsokan, joka vastusti Calodan-nimistä kaupunkia hallitsevaa Morgan Elsbethiä ja yritti myös etsiä tietoja suuramiraali Thrawnin nykyisestä olinpaikasta. Ahsoka tutustui lapseen ja sai selville sen oikean nimen olevan Grogu. Mutta peläten Grogun ajautuvan helposti Voiman pimeälle puolelle pelkonsa sekä Djariniin kohdistuvien kiintymystensä vuoksi, Ahsoka kieltäytyy kouluttamasta Grogua. Mutta Djarinin autettua Ahsokaa Elsbethin syrjäyttämisessä, Ahsoka neuvoo Djarinia viemään Grogun Tyhtonin jeditemppelin raunioilla sijaitsevalle näkykivelle, toivoen, että Grogu löytäisi oman polkunsa tai että joku toinen jedi saisi tietää Grogusta.
The Book of Boba Fett
Disney+-sarjan The Book of Boba Fett kuudennessa jaksossa, ”Osa 6: Autiomaasta tulee muukalainen”, Ahsoka oli vierailemassa Luke Skywalkerin luona planeetta Ossuksella, tarkkailemassa kuinka tämä koulutti Grogusta jediä. Djarin tuli vierailemaan planeetalla antaakseen Grogulle lahjaksi beskar-metallista tehdyn panssaripaidan. Jotta kiintymys Djariniin ei häiritsisi Grogun koulutusta, Ahsoka toimitti paidan Grogulle ja Lukelle Djarinin puolesta. Kun Luke mietti mitä tehdä Grogun suhteen, Ahsoka kehotti Lukea luottamaan vaistoihinsa.
Elokuvat
Skywalker-saagan jatko-osatrilogian viimeisessä elokuvassa Star Wars: The Rise of Skywalker Ahsokan ääni puhuu menneisyyden jedien ohella ja lainaa näiden ohella voimaansa Reylle taistelussa Palpatinea vastaan, kun Anakinin ja Aayla Securan äänet neuvovat Reytä antamaan Voiman opastaa häntä, Ahsoka jatkaa sanomalla ”niin kuin se opasti meitä”.
Star Wars: Ahsoka
E. K. Johnstonin romaani Star Wars: Ahsoka sijoittuu vuosi Sithin koston tapahtumien jälkeen. Ahsoka toimi Thabeska-planeetalla salakuljetusta harjoittavan Fardi-klaanin pilottina. Myöhemmin hän paljastetuuaan kykynsä Voimassa 4-vuotiaan Hedala Fardin pelastamiseksi, hän pakenee Raadan maalaiskuuhun työskennellen mekaanikkona ja auttaen useita paikallisia maanviljeijöitä, kuten Kaeden ja Miara Lartea. Kun Imperiumi saapuu Raadaan, Ahsoka päätyy johtamaan paikallista vastarintaliikettä Imperiumia vastaan. Vastarintaliikkeen suunnitelmat eivät kuitenkin mene odotusten mukaisesti ja Ahsokan Voimakyvyt paljastuvat. Imperiumi lähettää hänen peräänsä inkvisiittorin nimeltä Kuudes veli.
Ahsoka pakenee Raadalta ja tapahtumista kuullut senaattori Bail Organa päättää etsiä hänet käsiinsä. Ahsoka palaa Fardi-klaanin luokse, mutta kuulee Kuudennen veljen läsnäolosta ja siitä, että Hedala on osoittautnut herkäksi Voimalle. Klaani pakottaa Ahsokan lähtemään, mutta kaksi Organalle työskentelevää lentäjää ja R2-D2 löytävät hänet. Tavattuaan itse Organan, he päättävät suojella Voimalle herkkiä lapsia Imperiumilta. Ahsoka palaa Raadalle, missä Kuudes veli on siepannut Kaedenin. Ahsoka kohtaa Kuudennen veljen ja telekineettisesti repii kyberkristallit pois hänen valosapelistaan. Tästä aiheutunut räjähdys tappaa Kuudennen veljen ja Ahsoka ottaa kyberkristallit (jotka ovat muuttuneet punaisista valkoisiksi) itselleen ja rakentaa uudet valosapelit. Ahsoka ja Organa evakuoivat Raadan asukkaat Alderaaniin ja Ahsoka päättää liittyä Organan johtamaan kapinallissoluun.
Amerikankuovi
Amerikankuovi (Numenius americanus) on pohjoisamerikkalainen kahlaaja. Sen elinympäristö käsittää Kanadan lounaisosia ja Yhdysvaltain keskilänttä Teksasin pohjoisosiin. Se talvehtii Kaliforniassa, Meksikossa ja Keski-Amerikassa. Lajin holotyypin kuvaili Johann Matthäus Bechstein New Yorkista 1812. Laji syö hyönteisiä kuten kuoriaisia, heinäsirkkoja, toukkia ja hämähäkkejä sekä muuta kuten sammakoita, toisten lintujen munia ja poikasia, marjoja, rapuja, nilviäisiä, matoja ja muita isoja selkärangattomia.
Tevanti
Tevanti on Päijät-Hämeessä Hartolassa ja Sysmässä Kumun kylän lähellä sijaitseva järvi.
Maantietoa
Järven pinta-ala on 43 hehtaaria, se on 1,7 kilometriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 5,2 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Järven vedenpinnan korkeus on 127,2 metriä mpy.
Ana Dulce Félix
Ana Dulce Félix (s. 23. lokakuuta 1982 Azurém ) on portugalilainen kestävyysjuoksija.
Félix on 10 000 metrin Euroopan mestari vuoden 2012 EM-kisoista Helsingistä ajalla 31.44,75. Hän sai samalla matkalla EM-hopeaa Amsterdamissa 2016 ajalla 31.19,03 sekä oli seitsemäs Barcelonassa 2010 ja kahdestoista Zürichissä 2014. Hän voitti Amsterdamissa 2016 kultaa puolimaratonin joukkuekilpailussa, henkilökohtaisessa kilpailussa hän sijoittui 12:nneksi. MM-kilpailujen 10 000 metrillä hän on sijoittunut kahdeksanneksi Daegussa 2011, 12:nneksi Berliinissä 2009, 13:nneksi Moskovassa 2015 ja 19:nneksi Pekingissä 2015.
Félix sijoittui Lontoon olympialaisissa 2012 maratonilla 20:nneksi. Hän oli neljäs New Yorkin maratonilla 2011.
Félix on pitänyt hallussaan Portugalin ennätystä puolimaratonilla.
Henkilökohtaiset ennätykset
Lähde: IAAF
Gnetales
Gnetales eli Gnetophytina on paljassiemenisten kasvien ryhmä, johon kuuluu kolme ulkomuodoltaan varsin vaihtelevaa kasviheimoa. Ryhmän kasvit eroavat kaikista muista paljassiemenisistä kasveista sisältämällä puuosassaan putkiloita. Putkilot ovat ominaisia koppisiemenisille, ja ryhmien on arveltu olevan läheistä sukua toisilleen.
Luokittelu
Kasvien luokittelua kehittänyt Angiosperm Phylogeny Group luokittelee ryhmän lahkoksi Gnetales.
Perinteisemmissä luokituksissa ryhmä on muodostanut kokonaisen alakaaren Gnetophytina ja sen sisältämän luokan Gnetopsida, joka on jaettu kolmeen lahkoon. Kukin lahko sisältää vain yhden heimon ja jokainen heimo vain yhden suvun. Lajittelu ei ole täysin selvää, sillä lajit elävät hyvin eri puolilla maapalloa ja niiden keskinäisistä suhteista ei olla aivan varmoja.
Luumiokasvien (Gnetaceae) heimo sisältää vain luumioiden (Gnetum) suvun. Luumiot ovat pääosin tropiikissa kasvavia puuvartisia köynnöksiä; tunnetuin laji malesianluumio (Gnetum gnemon) on kuitenkin puu. Kasvien lehdet muistuttavat monien koppisiemenisten kasvien, kuten limoviikunan lehtiä.
Ikilehtikasvien (Welwitschiaceae) heimoon kuuluu vain ikilehtien (Welwitschia) suku, johon kuuluu ainoastaan yksi laji ikilehti (Welwitschia mirabilis). Ikilehti kasvaa Namibin aavikolla. Se kasvattaa elinaikanaan vain kaksi suurta lehteä, jotka vähitellen kuolevat kärjistään ja muuttuvat liuskaisiksi.
Efedrakasvien (Ephedraceae) heimossa on vain yksi suku efedrat (Ephedra). Efedroilla on suomumaiset pienet lehdet pitkissä ja hennoissa varsissa. Niitä esiintyy monilla kuivilla seuduilla Välimeren ympäristössä, Keski- ja Kaakkois-Aasiassa, Pohjois-Amerikan lounaisosassa ja Etelä-Amerikassa aina Patagoniaan asti. Efedroja on käytetty yrtteinä, ja niiden vaikuttavalla ainesosalla, efedriinillä, on todettu suorituskykyä parantavia vaikutuksia.
Streetstyle
Streetstyle on suomalaisessa hip hop -musiikissa käytetty termi, joka tarkoittaa toisen artistin biittiin tehtyä omaa versiota kappaleesta. Termi ei kuitenkaan tarkoita samaa kuin cover, koska streetstyle -kappaleisiin sanat kirjoitetaan itse.
Sanaa "streetstyle" käytettiin ensimmäisen kerran tiettävästi Rähinä Recordsin Pommi 1 -mixtapella. Sen jälkeen siitä on tullut vakiintunut sana kuvaamaan lainabiittiin tehtyä kappaletta.
Yhdysvalloissa streetstyle-termiä vastaa sana freestyle. Tämä on aiheuttanut hämmennystä tapauksissa, joissa suomalaiset streetstyle-kappaleet on nimetty amerikkalaisittain freestyleksi, vaikkakaan eivät sisällä varsinaista freestyle-räppäystä, eli improvisoitua räppäystä.
Albin Kurti
pienoiskuva|Albin Kurti vuonna 2013. Albin Kurti (s. 24. maaliskuuta 1975 Pristina) on kosovolainen poliitikko. Hän oli Kosovon pääministerinä 3. helmikuuta 2020 – 3. kesäkuuta 2020. Hän kuuluu Levizja Vetëvendosje -puolueeseen.
Kurti valittiin pääministeriksi usean kuukauden kestäneen poliittisen kiistelyn jälkeen. Hän lupasi kitkeä maan korruptiota ja alentaa valtiollisten ministeriöiden määrää seitsemällä.
Salajärvi (järvi Hartolassa)
Salajärvi on Päijät-Hämeessä Hartolassa ja Sysmässä Salajärven kylän lähellä sijaitseva järvi.
Maantietoa
Järven pinta-ala on 606 hehtaaria eli 6,1 neliökilometriä, se on 4,9 kilometriä pitkä ja 3,7 kilometriä leveä. Sillä on 47 saarta, joiden yhteispinta-ala on 29,28 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 18,9 miljoonaa kuutiometriä eli 0,0189 kuutiokilometriä. Sen keskisyvyys on 3,1 metriä ja suurin syvyys on 21,6 metriä. Sen rantaviivan pituus on 42,8 kilometriä.
Jiangmen
Jiangmen on prefektuuritason kaupunki Kiinan Guangdongin maakunnan eteläosassa. Kaupungin keskusta sijaitsee Helmijoen suistoalueen länsilaidalla, linnuntietä noin 63 kilometriä maakunnan pääkaupunki Kantonista etelälounaaseen. Kaupungin väkiluku on 4,45 miljoonaa (2010) ja pinta-ala 9 541 neliökilometriä.
Raatteenlampi
Maantietoa
Lammen pinta-ala on 4,9 hehtaaria, se on 600 metriä pitkä ja 350 metriä leveä. Lammella on kartan mukaan kaksi saarta. Sen rantaviivan pituus on 1,4 kilometriä.
Jiangmen
Jiangmen rajoittuu lännessä Yangjiangin, pohjoisessa Yunfun ja Foshanin sekä idässä Zhongshanin ja Zhuhain prefektuuritason kaupunkeihin. Eteläpuolella rajan muodostaa Etelä-Kiinan meri. thumb|180px|left|Jiangmenin piirikuntatason jako. Piirikuntatasolla prefektuuri jaetaan kolmeen kaupunkipiiriin ja neljään piirikuntatason kaupunkiin (numerointi oheisen kuvan mukaisesti):
Raatteenlampi
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Lammen vedenpinnan korkeus on 121,3 metriä mpy.
Jiangmen
Kaupunkipiirit 1. Jianghai, 2. Pengjiang ja 3. Xinhui,
Piirikuntatason kaupungit 4. Enping, 5. Taishan, 6. Kaiping ja 7. Heshan.
Mariskan diskografia
Tämä artikkeli on suomalaisen rap– ja poplaulaja Mariskan diskografiasta. Hän on uransa aikana julkaissut kolme sooloalbumia, jotka ovat olleet tyylilajiltaan rapmusiikkia.
Niin sanottu elämäni
Niin sanottu elämäni (My So-Called Life) on yhdysvaltalainen teini-ikäisille suunnattu televisiosarja. Sarjaa esitettiin Yhdysvalloissa 25. elokuuta 1994 – 26. tammikuuta 1995. Sen tuottaminen lopetettiin 19 jakson jälkeen huonojen katsojalukujen vuoksi.
Sarjan päähenkilö on Angela Chase on 15-vuotias high schoolia käyvä tyttö tavanomaisine teiniongelmineen. Sarja sai hyviä arvioita kyyniselle 1990-luvun televisio-ohjelmistolle epätavallisesta realistisuudestaan, jopa vanhemmat oli kuvattu nuortenelokuville tavallisten tyypittelyjen sijaan uskottaviksi henkilöiksi omine keski-iän ongelmineen.
Sarja käynnisti sekä pääosan esittäjän Claire Danesin että Jared Leton näyttelijänurat.
Jaksot
(Yhdysvaltojen esityspäivämäärät)
Teokset
Sarjasta on tehty kaksi kirjaa:
Tony Mowbray
Ura pelaajana
Mowbray aloitti ammattilaisuransa Middlesbrough FC:ssä 1982. Hän nousi nopeasti Boron avauskokoonpanoon ja kapteeniksi 22-vuotiaana. Mogga oli Boro-fanien suosikkipelaajia ja hänestä tuli yksi seuran ikoneista Boron taistellessa tiensä pääsarjatasolle kolmosdivisioonasta saakka. Mowbray edusti Boroa yhdeksän kautta, kunnes hän vuonna 1991 siirtyi skottiseura Celticiin.
Mowbraylle Celticin vuodet eivät olleet helppoja, sillä hänen puolisonsa Bernadette menehtyi rintasyöpään. Henkilökohtaisista vaikeuksista huolimatta Mowbray oli myös Celticissä joukkuehengen luoja, vaikka Liam Bradyn ja Lou Macarin luotsaama seura olikin vaikeuksissa. Mowbrayn ainoaksi suureksi voitoksi Celticissä jäi Tommy Burnsin debyyttikauden Skotlannin Cupin voitto 1994/95.
Mowbray palasi Englantiin 1995 ja liittyi Ipswich Townin joukkueeseen. Hän edusti seuraa uransa viimeiset viisi kautta ja päätti uransa komeasti maaliin Englannin Valioliigan nousukarsinnoissa Barnsleya vastaan.
Ura valmentajana
Mowbray aloitti valmennusuransa Ipswich Townin apulaisvalmentajana peliuransa päätyttyä. George Burleyn saatua potkut lokakuussa 2002 Mowbray toimi neljän ottelun ajan Ipswichin väliaikaisena päävalmentajana.
Toukokuussa 2004 hän otti vastaan ensimmäisen päävalmentajanpestinsä siirtyen skottiseura Hibernianin peräsimeen. Hibsissä Mowbray keräsi itselleen mainetta luotsaamalla seuran Skotlannin Valioliigassa debyyttikaudellaan kolmanneksi ja kauden 2005/06 päätteeksi neljänneksi. Suoritus oli historiallinen Hibsille, sillä siihen oli edellisen kerran ylletty Eddie Turnbullin valmennusaikana 1970-luvulla.
Mowbray johdatti Hibsin myös eurokentille, mutta menestys jäi siellä vaatimattomaksi. Kesällä 2006 Ipswich Town yritti houkutella Mowbraya seurana, mutta hän kieltäytyi. Syyskuussa 2006 hän allekirjoitti vuoden jatkosopimuksen Hibsin kanssa. Hän ei kuitenkaan pysynyt seurassa sopimuksensa loppuun asti, vaan siirtyi jo lokakuussa 2006 West Bromwich Albionin peräsimeen.
Mowbrayn johdolla West Bromwich nousi taistelemaan paluusta Englannin Valioliigaan heti kaudella 2006/07. Seura oli mestaruussarjassa neljäs, mutta kärsi nousukarsinnoissa ratkaisevan tappion Derby Countylle 1–0. Tappiollisten nousukarsintojen jälkeen Mowbray hankki seuraan runsaasti uusia vahvistuksia ja se tuotti tulosta. Kaudella 2007/08 Mowbrayn suojatit keräsivät kiitosta paitsi suorituksista, myös viihdyttävästä pelityylistään. Syyskuussa 2007 ja huhtikuussa 2008 hänet valittiin Kuukauden Mestaruussarja-valmentajaksi ja kauden päätteeksi West Brom juhli Mestaruussarjan voittoa ja suoraa nousua Valioliigaan. Menestystä tuli myös FA Cupissa, jossa seura eteni aina välieriin asti häviten lopulta cupin voittaneelle Portsmouthille 1–0. Kauden päätteeksi Mowbray valittiin Mestaruussarjan Vuoden valmentajaksi.
Valioliigassa meno kaudella 2008/09 tuotti Mowbraylle ja West Bromille yllättäviä vaikeuksia. Kahteen muuhun nousijajoukkueeseen, Hull Cityyn ja Stoke Cityyn verrattuna menestys jäi vaisuksi ja Albion putosi takaisin Mestaruussarjaan sarjajumbona. Seurajohdon luottamus Mowbrayn kuitenkin säilyi ja hän sai kauden jälkeen jatkaa tehtävissään. Skotlannin suurseura Celtic FC kuitenkin halusi miehen peräsimeensä ja lopulta pitkien spekulaatioiden jälkeen Mowbray siirtyi Celticiin kesäkuun puolivälissä 2009. Mowbraysta tuli vasta kautta aikain toinen englantilaisvalmentaja Celticissä. Edellisen kerran englantilainen luotsasi Celticiä kaudella 1999–2000, mutta John Barnesin ajasta ei jäänyt paljoa kerrottavaa jälkipolville.
Mowbrayn pesti Celticissä ei ollut ruusuilla tanssimista. Kauden vanhetessa seura jäi yhä kauemmas Rangersista mestaruuskamppailussa, eikä menestys europeleissä ollut myöskään mainittavaa. Lopulta hän sai potkut tehtävistään maaliskuun lopussa 2010 Celticin kärsittyä musertavan 4–0 tappion St. Mirrenille.
Pirttijärvi (Hartola)
Pirttijärvi on Päijät-Hämeessä Hartolassa ja Sysmässä Kumun kylän lähellä sijaitseva järvi.
Tony Mowbray
Ura valmentajana
Lokakuun loppupuolella 2010 Mowbraysta tuli hänen pelaajauransa menestyksekkään seuran Middlesbrough FC:n päävalmentajana. Tavoitteena oli nostaa Englannin mestaruussarjan hännille juuttunut seura kohti sarjan kärkeä. Debyyttikausi tuotti joukkueelle lopulta sijan 12. Nousu jäi kovista odotuksista huolimatta haaveeksi myös kaudella 2011/12, kun Middlesbrough taipui seitsemänneksi. Kausi 2012/13 alkoi vahvasti ja lokakuussa Mowbray valittiin Mestaruussarjan kuukauden valmentajaksi, kun Middlesbrough ei hävinnyt yhtään sarjaottelua. Joukkue kuitenkin romahti kevään aikana ja putosi aina sijalle 16. Lopulta Mowbray sai lokakuussa 2013 potkut, kun Middlesbrough oli voittanut vain kaksi kauden 12 ensimmäisestä ottelusta.
Maaliskuussa 2015 Mowbraysta tuli Englannin Ykkösliigan putoamiskamppailuun vajoneen Coventry Cityn päävalmentaja. Mowbrayn johdolla Coventry nappasi tarvittavat pisteet ja joukkue välttyi putoamasta ensimmäistä kertaa historiassa neljänneksi korkeimmalle sarjatasolle. Kauden jälkeen Mowbray teki kaksivuotisen jatkosopimuksen Coventryn kanssa. Kausi 2016/17 lähti Coventryn osalta liikkeelle surkeasti. Joukkue juuttui jälleen Ykkösliigan putoamiskamppailuun, kun joukkue ei voittanut ainoatakaan kauden kymmenestä ensimmäisestä ottelusta. Mowbray jätti tehtävänsä syyskuun lopussa 2016 Coventryn majaillessa sarjassa sijalla 24.
Pirttijärvi (Hartola)
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Järven vedenpinnan korkeus on 121,8 metriä mpy.
Tony Mowbray
Ura valmentajana
Helmikuun puolivälissä 2017 Mowbray palasi valmennustehtäviin, kun hänestä tuli Mestaruussarjan putoamiskamppailuun juuttuneen Blackburn Roversin päävalmentaja. Mowbrayn tulo seuran peräsimeen piristi Blackburnin peliä ja joukkue pelasi seitsemän perättäistä ottelua ilman tappiota. Huhtikuussa Rovers hävisi kohtalokkaasti kolme perättäistä ottelua, mikä sysäsi seuran putoamiskamppailussa vaikeaan ahdinkoon. Viiden viimeisen ottelun tappioton putki ja voitto mm. Nottingham Forestista eivät kuitenkaan enää pelastaneet Blackburnia putoamimselta Ykkösliigaan. Putoamisen ratkaisi kaksi maalia huonompi maaliero Nottinghamiin verrattuna. Blackburn oli pelannut kahdella korkeimmalla sarjatasolla 37 vuotta.
Mowbray jatkoi Blackburnin valmentajana putoamisesta huolimatta. Kaudella 2017/18 hän luotsasi seuran Ykkösliigassa hopealle ja joukkue palasi takaisin Mestaruussarjaan. Mestaruussarjassa Blackburnin sijoitukset jäivät keskikastiin ja parhaimmillaan joukkue sijoittui kaudella 2021/22 kahdeksanneksi. Hän jätti joukkueen kyseisen kauden päätteeksi.
Elokuussa 2022 Mowbraysta tuli Sunderlandin päävalmentaja.
KNM Oslo (F300)
KNM Oslo oli Norjan laivaston Oslo-luokan fregatti, joka oli palveluksessa vuodesta 1966 uppoamiseensa saakka vuonna 1994.
Palvelus
Alus modernisoitiin 1987–1990, jolloin alukselle asennettiin suojasoihdunheittimet, Spherion TSM-2633 kaikuluotain, MSI 3000 tiedonsiirtojärjestelmä sekä 76 millimetrin ilmatorjuntatykki korvattiin Bofors 40 mm/L70 -ilmatorjuntatykillä.
Oslo lähti viimeiselle purjehdukselleen Haakonsvernistä 24. tammikuuta 1994. Pari tuntia lähdön jälkeen aluksella todettiin konerikko. Puoli tuntia myöhemmin se ajautui karille, mistä aluksen päällikkö Torbjörn Tellefsen ilmoitti tukikohtaan. Hinaaja Lars irrotti aluksen seuraavana päivänä karilta, mutta fregatti upposi hinattaessa. Hylky nostettiin 24. huhtikuuta ja siirrettiin Haakonsverniin, jossa todettiin vaurioiden olevan liian pahoja korjattavaksi. Alus romutettiin seuraavana vuonna.
Hato (1903)
Valmistus
Alus tilattiin osana vuoden 1897 hankintoja Kuren laivastontelakalta. Alus laskettiin vesille heinäkuussa 1903 ja valmistui 22. lokakuuta.
Palvelus
Alus poistettiin alusluettelosta 1. huhtikuuta 1922.
KNM Bergen (F301)
KNM Bergen oli Norjan laivaston vuonna 1967 palvelukseen otettu Oslo-luokan fregatti, joka poistettiin palveluksessa 3. elokuuta 2005.
Valmistus
Alus tilattiin 1960 Hortenin laivastontelakalta, missä köli laskettiin 1964. Se laskettiin vesille 23. elokuuta 1965 ja otettiin palvelukseen 15. elokuuta 1965.
Palvelus
Alus poistettiin palveluksesta 3. elokuuta 2005, kun se korvattiin uudella KNM Fridtjof Nansenilla. Aluksen viimeisenä tehtävänä oli osallistua juhlallisuuksiin Oslossa, minkä jälkeen se toimi Haakonsvernissä toimistotilana. Syyskuussa 2007 alus upposi Ramsundin laivastotukikohdassa sukellusveneiden maalilaivana.
Pikonlampi (Hartola)
Pikonlampi on Päijät-Hämeessä Hartolassa ja Sysmässä Kumun kylän lähellä sijaitseva lampi.
Maantietoa
Lammen pinta-ala on 3,2 hehtaaria, se on 450 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,2 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Lammen vedenpinnan korkeus on 128,7 metriä mpy.
Tsubame (1903)
Tsubame oli keisarillisen Japanin laivaston 1903 valmistunut Hayabusa-luokan torpedovene.
Valmistus
Alus tilattiin osana vuoden 1897 hankintoja Kuren laivastontelakalta. Alus laskettiin vesille elokuussa 1903 ja valmistui 24. marraskuuta.
Palvelus
Alus poistettiin alusluettelosta 1. huhtikuuta 1922.
Norsunluurannikon Pasteur-instituutti
Norsunluurannikon Pasteur-instituutti (, IPCI) on Norsunluurannikon de facto pääkaupungissa Abidjanissa toimiva biolääketieteellinen tutkimuskeskus. Vuonna 1972 perustettu IPCI on hallinnollisesti maan korkeakoulu- ja tiedeministeriön alaisuudessa ja kuuluu kansainväliseen runsaan 30 tutkimuslaitoksen Pasteur-instituuttien verkostoon.
Dunn (täsmennyssivu)
Dunn voi tarkoittaa seuraavia:
Norsunluurannikon Pasteur-instituutti
thumb|180px|left|IPCI:n johtaja professori Mireille Dosso. Norsunluurannikon Paster-instituuttia johtaa professori Mireille Dosso. Instituutti on saanut ulkomaista apua työlleen ja on tehnyt yhteistyötä muun muassa Yhdysvaltain tautikeskuksen (CDC) kanssa. IPCI toimii esimerkiksi Maailman terveysjärjestön influenssaseurannan kansallisena keskuksena.
Koronaviruspandemian (2020) aikana IPCI on osallistunut Norsunluurannikon covid-19-näytteiden testaamiseen. Testejä on kuitenkin tehty vähän. Esimerkiksi 22. huhtikuuta 2020 mennessä 26,4 miljoonan asukkaan Norsunluurannikolla oli Africa CDC:n mukaan tehty vasta yhteensä 1545 covid-19-testiä, joista hyvin suuri osa eli 952 (61,6 prosenttia) oli ollut positiivisia eli sairauteen viittaavia. Taudista parantuneiksi raportoitiin tässä vaiheessa 310 ja sairastuneista kuolleeksi 14 ihmistä.
Kevin Klein
Kevin Klein (s. 13. joulukuuta 1984 Kitchener, Ontario, Kanada) on kanadalainen jääkiekkoilija, joka pelaa puolustajana NHL-seura New York Rangersissa.
Ura
Nashville Predators varasi Kleinin NHL:ään toisella kierroksella vuoden 2003 varaustilaisuudessa. Hän pelasi neljä kautta OHL:ssä, joista kolme Toronto St. Michael's Majorsissa ja yhden Guelph Stormissa. Junioriuransa jälkeen Klein debytoi ammattilaistasolla Nashvillen farmiseura Milwaukee Admiralsissa, jossa pelasi kolme kautta.
Kaudella 2006–2007 26. tammikuuta 2007 Klein teki ensimmäisen NHL-maalinsa Predatorsissa Chicago Blackhawksia vastaan.
16. heinäkuuta 2008 Klein teki Predatorsin kanssa kaksivuotisen jatkosopimuksen, jonka arvo oli 1,3 miljoonaa dollaria. Hän pelasi kaudella 2008–2009 63 ottelua.
Ensimmäisen täyden kautensa NHL:ssä Kelin pelasi 2009–2010, kun hän pelasi 81 ottelua ja teki niissä 2 maalia ja yhteensä 18 pistettä.
22. tammikuuta 2014 Nashville vaihtoi Kleinin New York Rangersin puolustaja Michael Del Zottoon.
9. joulukuuta 2014 Klein menetti osan vasemmasta korvastaan korkean mailan vuoksi ensimmäisessä erässä Pittsburgh Penguinsia vastaan. Hän palasi kuitenkin myöhemmin otteluun ja teki jatkoajalla voittomaalin.
Dijkstra
Dijkstra on seuraavien henkilöiden sukunimi:
Iso-Luotikas
Iso-Luotikas on Päijät-Hämeessä Hartolassa Kumun kylän lähellä sijaitseva järvi.
Maantietoa
Järven pinta-ala on 138 hehtaaria eli 1,4 neliökilometriä, se on 2,2 kilometriä pitkä ja 1,3 kilometriä leveä. Järvellä on kartan mukaan 11 saarta. Sen rantaviivan pituus on 8,9 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Järven vedenpinnan korkeus on 128 metriä mpy.
Vulkanoidiasteroidit
thumb|250px|Täydellisiä auringonpimennyksiä on käytetty hyödyksi vulkanoidiasteroidien etsinnässä. Vulkanoidiasteroidit ovat hypoteettinen asteroidijoukko, jonka arvioidaan kiertävän Aurinkoa dynaamisesti vakaalla vyöhykkeellä planeetta Merkuriuksen kiertoradan sisällä. Ne on nimetty hypoteettisen Vulkanus-planeetan (jonka olemassaolo todistettiin mahdottomaksi vuonna 1915) mukaan. Vulkanoidiasteroideja ei ole vielä löydetty, eikä ole varmaa onko niitä olemassa.
Jos niitä on olemassa, vulkanoidien löytämisen pitäisi olla vaikeaa, sillä ne olisivat pieniä ja niiden valo hukkuisi läheisen Auringon kirkkauteen. Vulkanoidiasteroideja on etsitty auringonpimennysten aikaan. Vulkanoidien löytämisestä saisi uutta tietoa planeettojen muodostumisen alkuvaiheista. Vulkanoidiasteroidien arvioitu vyöhyke on 0.387 AU:n päässä Auringosta.
Vulkanoidien löytämisestä saisi uutta tietoa planeettojen muodostumisen alkuvaiheista. Mikäli niitä on olemassa, MESSENGER tulee luultavasti löytämään niitä.
Traditionalistinen koulukunta
Traditionalistinen koulukunta (perennialismi, integraalinen traditionalismi) on uskonnollis-filosofinen liike, jonka juuret ovat ranskalaisen metafyysikon René Guénonin maailmansotien välisen kauden ajattelussa. Muita liikkeen edustajia ja edelleen kehittäjiä ovat srilankalainen filosofi Ananda Coomaraswamy ja sveitsiläinen mystikko Frithjof Schuon, Titus Burkhardt, Martin Lings, Huston Smith, James S. Cutsinger sekä Seyyed Hossein Nasr.
Perenniaalinen filosofia
Guénon katsoi, että kaikilla aidoilla perinteisillä uskonnoilla on yhteinen esoteerinen ydin, josta hän käytti käsitettä philosophia perennis, ”ikuinen filosofia”. Hän perusti työnsä pääosin hindulaisiin, taolaisiin, islamilaisiin, juutalaisiin ja kristillisiin lähteisiin. Esoteerinen tieto on "puhdasta metafysiikkaa", rationaalisuuden ylittävää tietoa jumalallisesta, jonka perimmäinen päämäärä on yksilön yhtyminen absoluuttiseen, ylipersoonalliseen olemukseen. Yksilö nähdään pohjimmiltaan absoluutista erottamattomana, missä kohtaa Guénon viittaa hindulaisen veda-uskonnon käsityksiin atmanista, brahmanista ja mokšasta. Guénonin mukaan hindulainen Sanatana Dharma "polveutuu suoremmin alkuperäisestä perinteestä". Hänestä idän uskonnot ylipäätään ilmensivät paremmin puhdasta metafysiikkaa, joka ei kuitenkaan itsessään ole kulttuurisidonnaista.
Suhde uskontoon
Guénon luopui jo hyvin varhaisessa vaiheessa tavoitteesta elvyttää länsimainen hengellisyys puhtaan kristilliseltä pohjalta. Hän myös suhtautui kriittisesti teosofiaan ja muuhun aikansa uushenkisyyteen. Vuonna 1912 Guénon initioitiin suufilaiseen Shadhiliyya-veljeskuntaan ja hän muutti Kairoon. Myös monet myöhemmät traditionalistisen koulukunnan edustajat, muun muassa Frithjof Schuon, Martin Lings ja Titus Burkhardt, on sen jälkeen initioitu sufilaisuuteen.
Pohjoismaiden vaikutusvaltaisimmat kannattajat (Kurt Almqvist, Tage Lindblom, Ashk Dahlén) ovat kaikki muslimikäännynnäisiä.
Modernismin kritiikki
Traditionalistinen koulukunta suhtautuu moderniin kehitysajatteluun kielteisesti, nähden sen ensisijaisesti hengellisenä rappiona. Guénonin mukaan moderni aika vastaa hindulaisen syklisen aikakäsityksen Kali Yugaa. Guénon kutsuu modernia aikakautta myös ”määrän valtakaudeksi”, jossa ihminen ja maailmankaikkeus ymmärretään ontologisessa mielessä entistä enemmän materian kautta. Guénon näkee länsimaiden suurena tragediana, että ne ovat renessanssista lähtien kadottaneet lähes täysin yhteytensä perenniaaliseen filosofiaan. Näin ollen henkisen etsijän on lännessä käytännössä mahdotonta ottaa vastaan pätevää initiaatiota ja seurata esoteerista polkua.
Vaikutus
Traditionalistiselta koulukunnalta ovat saaneet voimakkaita vaikutteita muun muassa uskontotieteilijä Mircea Eliade sekä italialainen okkultisti ja yhteiskunnallinen ajattelija Julius Evola.
Tšelmet Tšeljabinsk
Tšelmet Tšeljabinsk on venäläinen jääkiekkoseura, kotoisin Tšeljabinskista. Joukkue pelaa maan toiseksi korkeimmalla sarjatasolla VHL:ssä ja toimii KHL-seura Traktor Tšeljabinskin farmijoukkueena.
Historia
Seura perustettiin vuonna 1948 nimellä Metallurg Tšeljabinsk. Seuran nimeksi vaihdettiin nykyinen Metšel Tšeljabinsk vuonna 1990 uuden sponsorin Metšelin mukaan. Joukkue nousi vuonna 1997 Venäjän jääkiekon superliigaan voitettuaan Vysšaja Ligan itäisen mestaruuden. Superliigassa Metšel Tšeljabinsk pelasi vuosina 1998–2003 yhtä aikaa kotikaupunkinsa kilpailijan Traktor Tšeljabinskin kanssa. Kaudesta 2003–2004 lähtien Metšel Tšeljabinsk on pelannut jälleen Vysšaja Ligassa. Vysšaja Liga muuttui vuonna 2010 VHL:ksi ja seura jatkoi sarjassa. Seuran nimi vaihtui jälleen vuonna 2012, jolloin se otti käyttöön nykyisen nimensä Tšelmet Tšeljabinsk.
Joukkueenjohto
Lähde: EliteProspects
Toinen Klemensin kirje
Toinen Klemensin kirje (myös Toinen Clemensin kirje;, ) on varhaiskristillinen kirjoitus, joka luetaan apostolisten isien kirjoituksiin. Se on perinteisesti pantu Klemens Roomalaisen nimiin, mutta sen todellista kirjoittajaa ei tunneta. Kirjoitus on ilmeisesti vanhin tunnettu Uuden testamentin ulkopuolella itsenäisenä kirjoituksena säilynyt kristillinen saarna.
Historia
Toinen Klemensin kirje on ajoitettu noin vuosiin 140–160. Perinteisesti se on yhdistetty Rooman piispa Klemensiin, joka kuoli kuitenkin noin vuonna 101. Kirjoitus on tiedetty myöhemmäksi ja epäperäiseksi jo kauan. Tämä perustuu paitsi tyylillisiin eroihin verrattaessa Ensimmäiseen Klemensin kirjeeseen myös muun muassa siihen, että kirjoitus lainaa Vanhan ja Uuden testamentin kirjojen lisäksi myös jotakin tuntematonta, apokryfistä evankeliumia tai evankeliumiharmoniaa. Todellinen kirjoittaja vaikuttaisi sisällön perusteella olevan kreikankielinen ja kääntynyt pakanuudesta kristinuskoon. Kirjoitus on mahdollisesti saanut syntynsä Roomassa ja päätynyt tätä kautta yhdistetyksi Klemensiin.
Klemensin nimiin pannut kirjeet eli Ensimmäinen ja Toinen Klemensin kirje olivat varhaiskristillisellä ajalla hyvin arvostettuja, ja niitä luettiin yhdessä nykyisten Uuden testamentin tekstien kanssa. Ne olivat mukana jopa joissakin Raamatun käsikirjoituksissa, kuten Codex Alexandrinuksessa, jossa ne oli sijoitettu Johanneksen ilmestyksen jälkeen. Lisäksi niihin viitataan usein muussa varhaiskristillisessä kirjallisuudessa. Klemensin nimiin pannut kirjeet tulivat uudelleen tunnetuiksi Codex Alexandrinuksen julkaisun jälkeen vuonna 1633.
Polykarpoksen marttyyrikuolema
Polykarpoksen marttyyrikuolema (myös Polykarpoksen marttyyrio;, ) on varhaiskristillinen marttyyrio, joka kertoo nimensä mukaisesti Polykarpoksen marttyyrikuolemasta. Se luetaan apostolisten isien kirjoituksiin.
Toinen Klemensin kirje
Sisältö
Kirjoitusta kutsutaan perinteisesti kirjeeksi, mutta todellisuudessa se muistuttaa enemmän saarnaa, eikä siinä ole lainkaan kirjeelle tyypillistä muotoa. Saarna koostuu 20 luvusta. Se alkaa Kristuksen pelastusteon ylistyksellä ja kehotuksella tunnustaa tämän nimeä kiitokseksi. Tämän jälkeen kuulijoita kehotetaan vaeltamaan puhtaasti, mihin velvoittavat sekä kaste että usko ruumiin ylösnousemukseen, ja annetaan merkkejä, joista Jumalan valtakunnan tulo voidaan tietää. Lopuksi kehotetaan kuulijoita kääntymykseen vielä ennen tuomion päivän tuloa, sekä kestävyyteen.
Polykarpoksen marttyyrikuolema
Historia
Polykarpos toimi Smyrnan piispana 100-luvun ensimmäisellä puoliskolla ja puolivälissä. Hän kärsi marttyyrikuoleman noin vuonna 155–161. Perinteisen käsityksen mukaan marttyyrio olisi kirjoitettu pian tapahtuman jälkeen. Tämä tekisi siitä mahdollisesti vanhimman tunnetun erillisen, Uuden testamentin ulkopuolisen marttyyrikertomuksen. Ignatioksen marttyyrikuolema saattaisi kuitenkin olla vanhempi, mikäli on aito.
pienoiskuva|vasen|upright=0.42|[[Polykarpos. Mosaiikki Sant'Apollinare Nuovon basilikassa Ravennassa.]] Marttyyrion alkutervehdys esittää sen kirjoittajaksi Smyrnan seurakunnan, joka lähettää siinä Filomelionin seurakunnalle tietoja hieman aiemmin kuolleista uusista marttyyreistä. Teksti oli kuitenkin tarkoitettu myös muiden seurakuntien luettavaksi. Kirjoittajaksi teksti mainitsee erään Markionin.
Toinen Klemensin kirje
Sisältö
Saarnan sisältö luvuittain on:
Hibari (1903)
Hibari oli keisarillisen Japanin laivaston 1904 valmistunut Hayabusa-luokan torpedovene.
Polykarpoksen marttyyrikuolema
Historia
Marttyyrion historiasta on kuitenkin myös toinen teoria. Se perustuu tekstissä oleviin yksityiskohtiin. Teksti vaikuttaa esimerkiksi torjuvan montanolaisuuden, jolle oli tyypillistä marttyyrikuoleman vapaaehtoinen tavoittelu. Montanolaisuus sai alkunsa vasta 100-luvun jälkimmäisellä puoliskolla ja vaikutti vielä 200-luvulla. Toiseksi teksti pitää ongelmallisena sitä, että jotkut voisivat erehtyä palvomaan marttyyreitä Kristuksen sijaan. Tällainen ongelma mainitaan lähteissä kuitenkin ensimmäisen kerran vasta 300-luvulla. Näiden seikkojen vuoksi marttyyriota on ehdotettu sata vuotta perinteistä ajoitusta nuoremmaksi ja kirjoitetuksi vasta noin vuonna 250–300.
Marttyyrion tekstistä tunnetaan viisi kreikankielistä käsikirjoituskopiota, jotka ovat:
Hibari (1903)
Valmistus
Alus tilattiin osana vuoden 1897 hankintoja Kuren laivastontelakalta. Alus laskettiin vesille lokakuussa 1903 ja valmistui 10. tammikuuta 1904.
Palvelus
Alus poistettiin alusluettelosta 1. huhtikuuta 1923.
Maywood (Illinois)
Maywood on kunta (village) Illinoisin osavaltiossa Yhdysvalloissa. Se kuuluu Cookin piirikuntaan ja on osa Chicagon esikaupunkialuetta. Maywoodin pinta-ala on 32,9 km² ja asukasluku 26 987 (2000).
Polykarpoksen marttyyrikuolema
Historia
Eusebios Kesarealainen lainaa suuren osan marttyyriosta Kirkkohistoriassaan. Näin ehdoton takaraja marttyyrion ajoitukselle on 300-luvun alkupuolella. Lisäksi marttyyriosta tunnetaan latinankielinen käännös sekä Eusebioksen tekstiin perustuvia syyrian- ja koptinkielisiä katkelmia.
Perfect Strangers (Jonas Bluen kappale)
Perfect Strangers on brittiläisen DJ-tuottaja Jonas Bluen kappale, jolla vierailee myös brittiläinen laulaja-lauluntekijä JP Cooper. Se julkaistiin Jonaksen Blue-debyyttistudioalbumin toisena singlenä 3. kesäkuuta 2016. Kappaleen ovat sanoittaneet Blue, Cooper ja Alex Smith, joista ensimmäinen myös tuotti sen. Kappale on ollut myyntimenestys, sen päästyä Britannian singlelistan sijalle 2. jonka lisäksi se pääsi singlelistan kymmenen parhaan joukkoon muun muassa Australiassa, Ruotsissa ja Saksassa. Kappaleesta on toteutettu myös japaninkielinen versio, jonka esittää eteläkorealainen tyttöbändi AOA joka julkaistiin heidän Runway-albumilla.
"Perfect Strangers" esitettiin Eurooppa-liigan kauden 2018-2019 finaalissa ennen Chelsea FC:n ja Arsenal FC:n välistä ottelua. Kappaleelle on toteutettu myös musiikkivideo, joka julkaistiin videopalvelu YouTubessa 14. kesäkuuta 2016. Video kuvattiin Etelä-Afrikan Kapkaupungissa ja sillä seurataan Victoria Scholtzin esittämää naista, joka tapaa sattumanvaraisesti Devin Dolleryn esittämän miehen aina siellä minne tämä menee.
Polykarpoksen marttyyrikuolema
Historia
Polykarpokselta itseltään tunnetaan yksi kirje, Polykarpoksen kirje filippiläisille. Sen lisäksi apostolisten isien kirjoitusten joukossa on säilynyt Ignatioksen kirje Polykarpokselle.
Sisältö
Marttyyrio on kirjoitettu kirjemuodossa. Se kertoo useiden marttyyrien kuolemasta, mutta keskittyy Polykarpokseen. Marttyyrion pääpaino on siinä, millainen on oikea kristillinen kuolema. Alussa annetaan kaksi esimerkkiä vastakkaisista suhtautumistavoista: Germanicus oli näyttänyt hyvää esimerkkiä käymällä kuolemaan rohkeasti, sillä hän ”ärsytti pedon kimppuunsa, jotta pääsisi mahdollisimman pian pakoon väärää ja moraalitonta elämää”. Quintus sen sijaan pelästyi petoja ja vältti kuoleman suostumalla uhraamaan epäjumalille.
Tämän jälkeen kerrotaan Polykarpoksen kuolemasta. Aluksi hänet saatiin suostuteltua pakenemaan ja piiloutumaan. Piilotellessaan hänen kerrotaan nähneen enteen tulevasta kuolemastaan. Lopulta hänet löydetään ja vangitaan ja viedään areenalle. Kuulustelussa käskynhaltija yrittää suostutella Polykarpoksen uhraamaan keisarille ja herjaamaan Kristusta, ja uhkaa häntä villipedoilla. Polykarpos kuitenkin tunnustaa olevansa kristitty, ja vastaa käskynhaltijalle: ”Meidän on mahdotonta muuttua paremmasta huonommaksi, mutta on oikein muuttua julmasta oikeudenmukaiseksi”. Polykarpos tuomitaan kuolemaan roviolla. Ihmeen kautta tuli ei kuitenkaan kykene vahingoittamaan häntä. Lopulta pyöveli pistää hänet kuoliaaksi tikarilla. Tämän jälkeen hänen ruumiinsa poltetaan. Muut kristityt keräävät hänen luunsa talteen.
Marttyyrion sisältö luvuittain on:
Tekstissä on monia myöhempiä marttyyrikertomuksia vähemmän puhtaasti legendaarista aineistoa.
Plaid
Plaid on brittiläinen elektronista musiikkia esittävä yhtye. Yhtye koostuu kahdesta miehestä, Andy Turnerista ja Ed Handleystä. Duo on ottanut nimensä tavallisesta vaatteiden ruutukuviosta (englanniksi plaid). Plaid on tehnyt yhteistyötä tunnettujen naislaulajien Nicoletten ja Björkin kanssa ja julkaisseet levyjä Clear, Warner, Black Dog Productions ja Warp Records -levy-yhtiöille. Plaid on yksi tunnetuimmista IDM-yhtyeistä.
Maywood (Illinois)
Historia
Maywood perustettiin vuonna 1869.
Kambodžan–Vietnamin sota
Kambodžan–Vietnamin sota käytiin vuosina 1978–1989. Se alkoi, kun Vietnam hyökkäsi Kambodžaan. Vietnam valtasi Kambodžan nopeasti, syrjäytti punakhmerien johtaman Demokraattisen Kamputsean ja perusti maahan Kamputsean kansantasavallan. Miehitys jatkui vuoteen 1989, jolloin Vietnam vetäytyi Kambodžasta. Sota jatkui tämän jälkeen sisällissotana punakhmerien ja vietnamilaismielisen Kamputsean kansantasavallan välillä. Rauhaan päästiin vuonna 1991.
Tausta
Punakhmerit sortivat jatkuvasti vietnamilaisperäisiä kansalaisia ja heitä sympatisoineita ihmisiä. Joukkosurmien määrä kasvoi toukokuussa 1978 yritetyn vallankaappauksen jälkeen. Vuoden 1978 aikana Vietnamissa päätettiin aloittaa sotilaalliset toimet Kambodžaa vastaan, ja maassa perustettiin joulukuussa Kamputsean kansallinen vapautusrintama.
Sota ja sen jälkeen
pienois|vasen|Maamiinoja sotamuseossa Kambodžassa. Vietnam hyökkäsi Kambodžaan 22. joulukuuta tavoitteena maan hallinnon Demokraattisen Kamputsean kukistaminen. Vietnamilaisten joukkoihin kuului 120 000 miestä, ja niitä tuki vahva tykistö. 17 päivää kestäneen salamasodan jälkeen Vietnam valtasi Phnom Penhin 7. tammikuuta 1979. Demokraattisen Kamputsean armeija pakeni Thaimaan rajan suuntaan, ja Vietnam perusti maahan Kamputsean kansantasavallan, jonka johtoon tuli Heng Samrin.
Vaikka Vietnam oli vapauttanut Kambodžan punakhmerien tyranniasta, suurin osa valtioista vastusti Vietnamin asettamaa nukkehallintoa, ja Pol Potin johtama Demokraattinen Kamputsea oli maan virallinen edustaja YK:ssa. Vietnamilla oli Kambodžassa noin 180 000 miehen joukot, ja vuoteen 1985 mennessä punaiset khmerit oli ajettu Thaimaan puolelle. Sieltä käsin he tekivät sissihyökkäyksiä ja asensivat maaseudulla tuhansia miinoja.
Luotikaslampi
Luotikaslampi on Päijät-Hämeessä Hartolassa Kumun kylän lähellä sijaitseva lampi.
Maantietoa
Lammen pinta-ala on 2,9 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Lammen vedenpinnan korkeus on 129,8 metriä mpy.
Mikael VIII Palaiologos
Mikael Palaiologos oli etäistä sukua monille entisille hallitsijasuvuille. Hän kunnostautui sotilaana jo nuorella iällä ja sai suuria vastuita keisari Johannes III Dukasin armeijassa.
Keisari Theodoros II Laskariksen kuollessa Johannes IV Laskaris oli kuusivuotias. Mikael VIII Palaiologos oli aluksi nuoren Johannes IV Laskariksen holhooja, mutta teki itsestään pian Johanneksen hallitsijakumppanin.
Mikaelin aikakaudella vallattiin takaisin Konstantinopoli joka oli ollut latinalaisen keisarikunnan hallussa neljännestä ristiretkestä saakka. Itse valtauksessa sattumalla oli suuri osa, yksi Mikaelin kenraaleista oli lähistöllä kun varuskunta oli tyhjillään ja valtaus kävi äkkiä 15. heinäkuuta 1261. Heti kun kaupunki saatiin vallattua Mikael antoi sokaista Johanneksen ja teki itsestään yksinvaltiaan.
Mikael aloitti Konstantinopolin jälleenrakennuksen, avasi yliopiston uudelleen ja edisti muutenkin oppineisuutta, mikä johti Bysantin "renessanssiin" 1300- ja 1400-luvuilla.
Anjoun ja Sisilian kuningas Kaarle I oli tuohon aikaan lännen kyvykkäin diplomaatti. Hän pyrki valloittamaan Konstantinopolin uudelleen, mutta monimutkaisten liittolaissuhteidensa avulla Mikael onnistui torjumaan valtauksen. Osana tätä valtapeliä Mikael yritti neuvotella paavi Martinus IV:n kanssa kirkkojen yhdistämisestä (jotta suuri skisma päättyisi). Lyonin kirkolliskokous teki tämänsuuntaisen päätöksen vuonna 1274, mutta heti Mikaelin kuoltua ortodoksikirkko julisti päätöksen pätemättömäksi.
Puning
Puning (, pinyin: Pǔníng Shì) on piirikuntatason kaupunki Kiinan Guangdongin maakunnan itäosassa. Se on asukasluvultaan suurin piirikuntatason osa 5,884 miljoonan asukkaan Jieyangin perfektuuritason kaupunkia.
Puningin kaupungin keskusta sijaitsee linnuntietä noin 35 kilometriä Jieyangin kaupungintalolta ja 297 kilometriä maakunnan pääkaupunki Kantonista itään. Puningin väkiluku oli 2,056 miljoonaa (2010) ja pinta-ala 1 620 neliökilometriä. Kaupungintalo sijaitsee Liushabein (流沙北街道) kaupunginosassa (koordinaatit kaupungintalon edustalle yllä).
Ion Luchianov
Ion Luchianov (s. 31. tammikuuta 1981 Criuleni) on moldovalainen estejuoksija.
Henkilökohtaiset ennätykset
Lähde: IAAF
Sikolampi (Hartola)
Sikolampi on Päijät-Hämeessä Hartolassa Kumun kylän lähellä sijaitseva lampi.
Maantietoa
Lammen pinta-ala on 3,9 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Lammen vedenpinnan korkeus on 135,2 metriä mpy.
Heikki Sarmanto
pienoiskuva|Heikki Sarmanto vuonna 1972. Heikki Veli Uolevi Sarmanto (s. 22. kesäkuuta 1939 Helsinki) on suomalainen jazzpianisti ja -säveltäjä.
Vuonna 1973 Sarmanto sai johdettavakseen Sibelius-Akatemian vasta perustetun jazzstudion (sittemmin jazzmusiikin osasto). Sarmanto oli UMO:n perustajajäsen ja toimi sen taiteellisena johtajana 1998–1999. Sarmannon saama tilaustyö suomalaisen musiikin päiville Lontooseen oli alkusysäys ammattimaisen big bandin UMO Jazz Orchestran syntyyn.
Säveltäjä Sarmannon teoksissa jazziin yhdistyy aineksia klassisesta musiikista ja avantgardesta. Hän on kirjoittanut jazzia klassisen koulutuksen saaneille laulajille ensimmäisenä Suomessa. Hänen musiikkiaan on levyttänyt Maija Hapuoja levyille Like a Fragonard, Onnen aika ja The Voice/Maija ja Taru Valjakka levylle Everything Is It. Runous, etenkin kotimainen, on innoittanut Sarmantoa: albumi Onnen aika perustui Pentti Saarikosken runoihin ja albumilla Syksy ja muita lauluja kuullaan muun muassa Aaro Hellaakosken ja Eino Leinon runoihin sävellettyjä lauluja.
Vuonna 1970 Sarmanto sai Suomen Jazzliiton Yrjö-palkinnon. Vuonna 1971 Sarmanto voitti Montreux’n jazzfestivaalien pianistisarjan ja hänen yhtyeensä yhtyesarjan. Vuonna 2009 Sarmanto palkittiin Pro Finlandia -kunniamerkillä. Sarmannon tuotanto käsittää kolmisenkymmentä omaa levyä, joista ensimmäinen oli Flowers in the Water.
Sarmanto on tehnyt elokuvamusiikkia muun muassa Matti Kassilan elokuvaan Jäähyväiset presidentille (1987).
Heikki Sarmannon veli Pekka Sarmanto on rock- ja jazzbasisti.
Kiji (1903)
Kiji oli keisarillisen Japanin laivaston 1904 valmistunut Hayabusa-luokan torpedovene.
Valmistus
Alus tilattiin osana vuoden 1897 hankintoja Kuren laivastontelakalta. Alus laskettiin vesille marraskuussa 1903 ja valmistui 23. tammikuuta 1904.
Palvelus
Alus upposi 31. maaliskuuta 1904 osuttuaan miinaan Port Arthurin edustalla.
Nottingham
pienoiskuva|Raitiovaunu Nottinghamin keskustassa Nottingham on kaupunki Nottinghamshiren kreivikunnan alueella Keski-Englannissa Isossa-Britanniassa. Kaupunki on ollut hallinnoltaan yhtenäishallintopiiri vuodesta 1998. Varsinaisen kaupungin asukasluku on noin 288 700, mutta Nottinghamin metropolialueen asukasluku on noin 1,5 miljoonaa ihmistä.
Historia
Saksit perustivat Trentjoen varressa sijaitsevan kaupungin 600-luvulla. Alueen valloittivat 800-luvulla tanskalaiset viikingit. Aluetta kutsuttiin muun muassa nimillä Tigguo Cobauc ("House of Caves") ja Snottingaham. Vilhelm Valloittaja määräsi Hastingsin taistelun jälkeen jokivarteen rakennettavaksi linnoituksen, jonka ympärille asutus edelleen laajentui.
Legenda Robin Hoodista, 1100-luvulla eläneestä lainsuojattomasta, yhdistetään kiinteästi Nottinghamiin ja sen ympäristöön, etenkin kaupungista pohjoiseen sijaitsevaan Sherwoodin metsään.
Englannin sisällissota alkoi kaupungista 1642, kun Kaarle I valitsi Nottinghamin linnan taisteluiden näyttämöksi.
Nottingham kasvoi etenkin 1700-luvulla teollisen kasvun myötä. Kaupungin pääartikkeliksi muodostui pitsi, jota valmistettiin paikallisten suunnittelijoiden kehittämillä koneilla. Nottinghamin pitsistä tuli ennen pitkää maailmanlaajuisestikin tunnettu käsite.